पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. नई दिल्ली में गुरुद्वारा रकाबगंज में 1984 के सिख कत्लेआम में मारे गए सिखों की याद में बनाया जाने वाले स्मारक का निर्माण एक साल में पूरा होगा। यादगार के शिलान्यास के बाद पंजाब के मुख्यमंत्री सुखबीर सिंह बादल ने यह बात कही। उन्होंने कहा, स्मारक का डिजाइन तैयार हो रहा है। इसके तैयार होते ही एक साल में इसे बना दिया जाएगा।
सुखबीर ने कहा, दुनिया में कहीं ऐसी मिसाल नहीं मिलती कि हजारों लोग मार दिए गए हों, लेकिन उनके कातिलों को सजा न मिली हो, यह केवल और केवल 1984 के कत्लेआम में हुआ है।
देश का बच्चा-बच्चा जानता है कि टाइलटर, सज्जन कुमार और एचकेएल भगत इसमें शामिल थे और उनके पीछे कांग्रेस का हाथ था, लेकिन उन पर कार्रवाई करने की बजाय, कांग्रेस उन्हें बचाने का यत्न कर रही है। सुखबीर ने कहा, यह राजनीतिक नहीं बल्कि भावनाओं का मसला है। पीडि़तों को बेशक इंसाफ नहीं मिला लेकिन हम कत्लेआम में मारे गए अपने पूर्वजों को स्मारक बनाकर याद तो कर सकते हैं।
एसजीपीसी के प्रधान अवतार सिंह मक्कड़ ने कहा, स्मारक के निर्माण के लिए दिल्ली गुरुद्वारा मैनेजमेंट कमेटी को जिस प्रकार की सहायता चाहिए होगी वह दी जाएगी। दिल्ली भाजपा के प्रधान विजय गोयल ने कहा, स्मारक के खिलाफ दिल्ली नगर पालिका नोटिस जारी कर रही है, जबकि तमाम मल्टी स्टोरी बिल्डिंग, जो बिना मंजूरी के बनी हुई हैं, उनको कभी नोटिस जारी नहीं किया गया।
भाजपा नेताओं की मौजूदगी पर दल खालसा ने उठाए सवाल
स्मारक के शिलान्यास पर भाजपा नेताओं की मौजूदगी पर दल खालसा ने नाराजगी जताई है। पार्टी के प्रवक्ता कंवर पाल ने कहा कि भाजपा पर भी गुजरात दंगों के दौरान निदोर्ष लोगों के कत्लेआम का आरोप है। कांग्रेस ने १९८४ में जो दिल्ली में सिखों के साथ किया भाजपा ने गुजरात में २००२ में वैसा ही मुसलमानों के साथ किया। उन्होंने भाजपा नेताओं को बुलाने के लिए सुखबीर और डीएसजीएमसी की निंदा की। यादगार के शिलान्यास पर भाजपा अध्यक्ष राजनाथ, सुषमा स्वराज सहित कई भाजपा नेता पहुंचे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn